રાયબરેલી કલેક્ટ્રેટના બચત ભવનમાં શનિવારે આયોજિત જિલ્લા સ્વાસ્થ્ય સમિતિની બેઠકમાં એક વાંદરુ પોતાના બચ્ચા સાથે ઘુસી ગયું હતું, આ કારણે દોડાદોડી થઇ ગઇ હતી. લગભગ અઢી કલાક એ વાદરું બેઠકમાં હાજર રહ્યું હતું. થોડીવાર તો વાંદરુ ટેબલ પર બેસી સીડીઓ અને સીએમઓ સામે જોઇ રહ્યું અને તમામ યોજનાઓના વિષય શાંતિથી સાંભળ્યા. ત્યાર બાદ બીએસએની બેઠક પાસે જઇ સુઇ ગયું. આ દરમિયાન કેટલાક લોકો ડરીને વાંદરાથી દુર રહ્યાં તો કેટલાકે બિસ્કિટ ખવડાવ્યા. કેટલાક અધિકારીઓએ તેની તસવીર લીધી અને વાંદરા સાથે સેલ્ફી પણ લીધી. એ પછી શાંતિપૂર્વક સમીક્ષા થઇ.